Vrou sterf in motorfietsongeluk | Maroela Media
Vrou sterf in motorfietsongeluk
'n Vrou is dood en 'n man ernstig beseer in 'n motorfietsongeluk Vrydag in Randfontein, wes van Johannesburg.
Russel Meiring, woordvoerder van ER24, het gesê die ongeluk het omstreeks 11:00 in Homesteadlaan plaasgevind.
"Die man het beheer oor die motorfiets verloor en dit het die pad verlaat. By paramedici se aankoms op die toneel is die motorfiets op die grasperk in die middelmannetjie van die laan aangetref. 'n Man en 'n vrou het 'n paar meter verder van die motorfiets af gelê," het Meiring gesê.
Meiring het gesê die vrou het verskeie beserings gehad en was reeds dood. "Die man het ernstige beserings opgedoen. Hy is op die toneel behandel en deur 'n ander ambulansdiens na 'n nabygeleë hospitaal geneem vir mediese behandeling."
Die oorsaak van die ongeluk is onbekend. Owerhede was op die toneel om ondersoek in te stel.
Die ouderdomme van die man en vrou is nie dadelik bekend nie.
ER24 Gauteng Randfontein
Man verdrink toe vlot omslaan
Verdagte vas ná man drie rowers takel
Geen ander voertuig betrokke, hmmm…
Ek woon in Pretoria naby die N1. As ek n motorfiets hoor begin ek al bid vir die persoon daarop. Hulle draai letterlik die krane oop!!!
So hartseer om te lees dat n persoon in n ongeluk gesterf het, en al waaroor mense kan praat is oor hoe motorfietse jaag. Ai mense, bly dan eerder weg of stil van die forums. Sterkte aan die mense se families en geliefdes, ek hoop die man herstel volkome.
Mens mag praat as iets jou pla Spike. Is dit nie juis die doel van forums nie. Ongelukkig speel spoed baie keer ń groot rol by voertuig ongelukke.
Hou verby. 'n Motorfiets se sondak is te groot. Jy val te maklik daardeur. Gee my liewer 4 wiele en 'n staal kajuit.
"A motorcyclist who traveled 15 miles every day for a year, had an astonishing 1 in 860 chance of dying — 29 times the risk for automobiles and light trucks.""